Den 46-årige danske møbelhandler Claus Ruhe Madsen bliver ny overborgmester i den tyske by Rostock.

Claus Ruhe Madsen, der er stillet op som løsgænger, bliver den første person uden tysk statsborgerskab, der bliver overborgmester i en storby i Tyskland. Rostock er en stor tysk havneby med cirka 200.000 indbyggere ved Østersøen.

Søndagens valg var anden og sidste runde af borgmestervalget. Her fik danskeren 57,1 procent af stemmerne.

Første runde blev afholdt den 26. maj, og her var det Claus Ruhe Madsen, der trak flest stemmer med 34,6 procent, mens hans nærmeste rival Steffen Bockhan fra ventrepartiet Die Linke fik 18,9 procent.

Fordi ingen af kandidaterne fik mindst halvdelen af stemmerne, skulle de to, der fik flest, dyste mod hinanden i en ny valgrunde.

Læs også : Pæredansk kandidat væbnet med pølsehorn vil være tysk borgmester

Har boet i Tyskland i 26 år

Den danske tilflytter er født i København men har boet i Tyskland i 26 år.